CELEX: 62007TN0084
Language: et
Date: 2007-03-13 00:00:00
Title: Kohtuasi T-84/07: 13. märtsil 2007 esitatud hagi — Mineral and Chemical Company EuroChem versus nõukogu

26.5.2007   
            
            
               ET
            
            
               Euroopa Liidu Teataja
            
            
               C 117/26
            
         13. märtsil 2007 esitatud hagi — Mineral and Chemical Company „EuroChem ”versus nõukogu
   (Kohtuasi T-84/07)
   (2007/C 117/40)
   Kohtumenetluse keel: inglise
   Pooled
   
      Hageja: Open Joint Stock Company Mineral and Chemical Company „EuroChem ”(Moskva, Venemaa) (esindajad: advokaadid P. Vander Schueren ja B. Evtimov)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada vaidlustatud määrus ja eriti selle artikkel 1 ulatuses, milles see puudutab hagejat ja määruse artikli 14 punktides a ja b loetletud, hagejaga seotud ettevõtjaid;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes on Vene uurea ja ammooniumnitraadi lahuste tootja ja eksportija, on esitanud taotluse tühistada nõukogu 19. detsembri 2006. aasta määrus (EÜ) nr 1911/2006 millega kehtestatakse Alžeeriast, Ukrainast, Valgevenest ja Venemaalt pärit uurea ja ammooniumnitraadi lahuste impordi suhtes pärast aegumise läbivaatamist määruse (EÜ) nr 384/96 artikli 11 lõike 2 alusel lõplik dumpinguvastane tollimaks (1).
   Hagi toetuseks väidab hageja, et ühenduse institutsioonid määrasid hageja osas normaalväärtuse kindlaks vääralt, teostasid ebaõige võrdluse ekspordihinnaga ja tõdesid eeltoodust tulenevalt ekslikult, et oli tegemist dumpinguga. Ühenduse institutsioonid tegid seega rea ilmseid hindamisvigu ja rikkusid ühenduse õiguse aluspõhimõtteid.
   Lisaks eeltoodule leiab hageja, et ühenduse institutsioonid rikkusid algmääruse (2) artikli 11 lõikeid 1 ja 3, jättes koos aegumise läbivaatamisega artikli 11 lõike 2 alusel läbi viimata tollimaksude kehtimisvajaduse selgitamise kontrolli, ning võttes vastu vaidlustatud määruse, laiendades sellega tollimaksude kohaldamist nende algsel tasemel, hoolimata sellest, et institutsioonidel oli kohustus ja võimalus viia läbi tollimaksude kehtimisvajaduse selgitamise kontroll omal algatusel või hageja poolt piisava tõendusmaterjali esitamise tõttu.
   
      (1)  ELT 2006 L 365, lk 26.
   
      (2)  Nõukogu määrus (EÜ) nr 384/96, 22. detsember 1995, kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996 L 56, lk 1; ELT eriväljaanne 11/10, lk 45).